ખુબજ મોટો દિવસ હતો, સુરજ આળસ કાર્ય વગર સમયસર ઉઠ્યો અને પોતાના કિરણોથી અન્ય જગ્યાએ અજવાળું કરતા, પૃથ્વી પર કાગાનીંદર લેતા મનુષ્યોને જગાડી પોતાનું વિટામિન આપવાનું શરુ કર્યું. આજે સાચી કસોટી થવાની હતી. જે કઈ પણ હાથમાં આવે તે લઇ સતર્ક રેહવાનું હતું, જેથી જયારે સમુદ્ર મંથન થાય, તેમાંથી અવનવી વસ્તુઓ નીકળે ત્યારે તેને ઝીલવા, હડપી લેવા, બીજાને પાડવા, ખેંચવા માટેના ઓજારો તૈયાર હોય. અસંખ્ય લોકો મન મક્કમ કરી તત્પર ઉભા હતા. કોઈએ પોતાના હાથ આગળ કાર્ય, કોઈએ ચાદરો ફેલાવી રાખી જેથી ઝીલી શકાય. કોઈએ તો માછલી પકડવાની વિશાળ જાળ પણ તૈયાર કરી. મોટા-મોટા વૈજ્ઞાનિકોએ કરોળિયાના જાળિયા પર સંશોધન કરી વિક્રાટ સ્પાઇડર વેબ બંધાવી. તો કેટલાક બસ ઉત્સાહ પૂર્વક જોતા રહ્યા. અડધા ભાગની જનસંખ્યા તો પ્રોત્સાહન આપવા સિસોટીઓ ને પીપૂડાઓ લઇ આવી હતી.